  Виталий Пронин 12-тӥ июне Ижысь Кызьпу арамае ог 7 сюрс адями люкаськиз. Городысь удмуртъёс пусйизы Гербер шулдыръяськонэз. Калыкез шулдыртӥз "Айкай" театр.Кызьпу арама 18-тӥ арзэ городысь удмуртъёсты огазея. «Удмурт Кенеш» огазеяськон сюлмаськемен, 1998-тӥ арын татын нырысьсэ Гербер шулдыръяськон ортчиз, удмурт вӧсез улӟытоно шуыса. Зэм, берло дыре татчы мукет выжыос но кыстӥсько. Адямиос понна уго пӧртэм шудонъёс, вожвылъяськонъёс, концерт но эктонъёс радъямын луо. Гуртъёсысь но куноос вуо. Зэмос праздник пӧрме. Туэ но лымы кадь поръясь тополь мамык улын шулдыръяськон удалтӥз. Гуртъёсысь но куноос вуо. Зэмос праздник пӧрме.Таиз Гербер «Удмурт Кенеш» огазеяськонлэн 25 ар тырмонэзлы сӥземын вал. Люкаськем калыкез праздникен ӟечкыланы вуэм Иж городлэн йырызлы Юрий Тюринлы юбилеен валче удмурт дэрем дӥсязы. «Удмурт Кенешлэн» азбараз кожыса, со люкаськем калыкез нимысьтыз Герберен ӟечкылаз. Городысь но Индустриальной ёросысь кивалтӥсьёсын ӵош кубистаен перепеч кутӥзы. Нош калыкез татын лачак вал. Люкаськем калыкез праздникен ӟечкыланы вуэм Иж городлэн йырызлы Юрий Тюринлы юбилеен валче удмурт дэрем дӥсязы.Огазеяськонлэн тӧроез Татьяна Ишматова ужрадэ одӥг бадӟым мылкыдын лыктӥз вал: калыкез огазеяно. Со понна “Кырӟась арама” проект но гожтӥзы: вань люкаськем адямиосты тодмо удмурт кырӟанъёсты хорын кадь кырӟатоно. Ог 500 адямилы удмурт кырӟанъёсын песенник люкылэмын вал. Городысь фольклор коллективъёсын валче ваньзы дэмен кырӟазы. Мылкыд карисез табань но пыжыса утчаз. Таос пӧлын кивалтӥсьёс но вал. Озьы пыжизы 25 литр табань. Соин вань люкаськемъёсты куноятӥзы. «Удмурт дуннеез» лыдӟисьёс журналистъёсын но ужасьёсын матэгес тодматско.- Мылкыд туж умой кылиз, малпан ужмы пӧрмиз шуыса, - вера «Удмурт Кенешлэн» вице-президентэз Алексей Серебренников. - Калык туж лӧптэмын вал. Эшшо золгес шумпотэмын вал ми, “кенешчиос”. Азьвыл огазеяськонлэн городысь ёзъёсыз котькудӥз аслыз азбар лэсьтылӥз. Нош али одӥг азбар лэсьтӥмы. Нимысьтыз тау кареммы потэ Россиысь МЧС-лэн Удмурт Республикая Валтӥсь управлениеныз кивалтӥсьлы Пётр Фоминлы. Со сюлмаськемен, 200 мурт «кенешчиос» но артистъёс понна нимысьтыз пӧзьтэмын вал сьӧдчабей ӝук но паремын турын куарен чай. "Удмурт дунне" газетлэн редакторез Зинаида Рябинина гожтӥськисьёс куспын лотерея ортчытэ.Калык понна 7 сюрс адямилы пӧзьтэм но вӧсям ӝук но туж ӝог быриз. Адямиос кематэк арамаысь кошкыны ӧз дыртэ. Шаерысьтымы дано артистъёс концерт возьмато, егитъёс нимаз шулдыръясько. Ог-огенызы кема адӟиськымтэ эшъёс валче пуко. Кызьы кошкемед потоз? «Удмурт дуннеез» лыдӟисьёс журналистъёсын но ужасьёсын матэгес тодматско. Нялтас вераса, газетэз лэсьтӥсьёс азбаразы, подписка радъяса, 15 выль лыдӟись шедьтӥзы. Таос куспын лоторея радъямын вал. Озьы Ижысь 3 нылкышноосты кузьымен пусйимы. Я. Шараева доры 2017-тӥ арын газет дунтэк вуоз. Н. Касаткина утӥз «Удмурт дуннелэсь» энциклопедизэ. Г. Аверкиева басьтӥз газетлэсь кепказэ.Арамаын пичиослы но мӧзмыны маза ӧй вал. Таосты ас котыраз кыскыны пӧрмытӥз “Тодосчи куа” азбар. Историяя, кылъя но литературая Удмурт институтысь тодосчиос азбарзэс зэмос археологической раскопкаослы пӧрмытӥллям. Татчы вуттӥллям гурезь ӝужда луо. Отчы ватэмын вал вашкала арбериосъя лэсьтэм пӧртэм чеберъяськон арбериос, горд сюйлэсь посуда. Нылпиослы нокыӵе батут но, машинаен ворттылон но кулэ ӧй вал ни. Ваньзы луоын бугыръяськизы. Учёнойёс соослы вашкала арбери шедьтӥзы шуыса печатен бумага сётъязы. Институтлэн кивалтӥсезлэн воштӥсез, история наукаосъя доктор Маргарита Иванова верамъя, луо туннэ ке но Кызьпу арамаын, оло, кыӵе ке арбериез али ке но отысь шедьтыны луоз. Елена Сараматова Туспуктӥз А. Горбунов Теги: Айкай Гербер  